Α.Ο. Γλαύκος Πατρών

Ο Αθλητικός Όμιλος Γλαύκος Πατρών ήταν ελληνικό αθλητικό σωματείο που έδρευε στην ευρύτερη περιοχή των Ζαρουχλεΐκων της Πάτρας. Ιδρύθηκε το 2003 και αγωνιζόταν με χρώματα το μπλε, το λευκό και το μαύρο. Καλλιεργούσε αποκλειστικά το άθλημα της καλαθοσφαίρισης, διατηρώντας τμήματα τόσο για ενήλικους άνδρες, όσο και για νεαρούς αθλητές και αθλήτριες όλων των ηλικιακών ομάδων. Ως έδρα ο σύλλογος χρησιμοποιούσε το ιδιόκτητο Κλειστό Γυμναστήριο Γλαύκου σε τμήμα των εγκαταστάσεων της πρώην βιομηχανίας Πειραϊκής-Πατραϊκής και στα όρια της περιοχής της Κρύας Ιτεών.«Γήπεδο», πληροφορίες στον επίσημο ιστότοπο του συλλόγου. Το 2022 συγχωνεύτηκε με τον Έσπερο Πατρών και δημιούργησαν την Αθλητική Ένωση Γλαύκου Εσπέρου Α.Ο.Π.Α. Πάτρας.

 Ιστορική αναδρομή 
 Ίδρυση 
Ο Γλαύκος ιδρύθηκε επισήμως στις 30 Σεπτεμβρίου 2003. Γεννήθηκε μετά από τη συγχώνευση των τμημάτων καλαθοσφαίρισης (ενηλίκων και ακαδημιών) των σωματείων «Αθλητικός Ποδοσφαιρικός Σύλλογος Ατρόμητος Πατρών» και «Αθλητικός Ποδοσφαιρικός Σύλλογος Δάφνη Πατρών». Αμφότερα διατηρούσαν την έδρα τους στη συνοικία Ζαρουχλέικα της νότιας-νοτιοδυτικής Πάτρας. Το όνομα «Γλαύκος» προήλθε ακριβώς από την εναλλακτική ονομασία της περιοχής αυτής.«Ιστορία», πληροφορίες στον επίσημο ιστότοπο του συλλόγου.

Η νέα ομάδα ξεκίνησε την πορεία της από το Πρωτάθλημα της Α1 Κατηγορίας Ανδρών Αχαΐας-Ηλείας στο οποίο είχε εξασφαλίσει θέση η Δάφνη πριν τη συνένωση. Πρώτος προπονητής της ομάδας ήταν ο Δημήτρης Δημακόπουλος.

 Πορεία στις τοπικές κατηγορίες (2003-2015) 

 Πορεία στις εθνικές κατηγορίες (2015-2022) 
Η λήξη της αγωνιστικής περιόδου 2014-15 βρήκε τον Γλαύκο Πατρών κάτοχο του τίτλου του Πρωταθλητή Αχαΐας - Ηλείας.«Ε.Σ.Κ.Α.Η.Λ Στη Γ' Εθνική ο Γλαύκος», άρθρο στον ιστότοπο InfoBasket.gr, 22 Απριλίου 2015. Σαν αποτέλεσμα κέρδισε για πρώτη φορά στην ιστορία του το δικαίωμα συμμετοχής σε Πρωτάθλημα ευρύτερης εμβέλειας και συγκεκριμένα στη Γ' Εθνική Κατηγορία. Προπονητής της ομάδας ήταν από το 2007 ο Αλέκος Πολυδωρόπουλος, με τις δύο πλευρές να ανανεώνουν τη συνεργασία τους εν όψει της νέας αυτής εμπειρίας.

Το Πρωτάθλημα της Γ' Εθνικής συγκροτείται από τέσσερις ομίλους, με τις ομάδες να μοιράζονται σε αυτούς βάσει γεωγραφικών κριτηρίων. Ο Γλαύκος τοποθετήθηκε για την περίοδο 2015-16 στον 1ο Όμιλο Νότου, τον οποίο συγκρότησαν 14 συνολικά σωματεία. Στο πλαίσιο αυτό η πατρινή ομάδα συγκέντρωσε 11 νίκες και 15 ήττες, ολοκληρώνοντας τις αγωνιστικές της υποχρεώσεις στη 10η θέση της τελικής κατάταξης.«Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (1ος Όμιλος Νότου) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Κορυφαίος σκόρερ της ομάδας και πέμπτος παραγωγικότερος στον Όμιλο, αναδείχθηκε ο Σταύρος Κάλλης με 400 πόντους.«Top scorer της Γ' Εθνικής ο Σπύρος Γεωργούτσος (τελική κατάταξη 2015-2016)», άρθρο στον ιστότοπο InfoBasket.gr, 27 Απριλίου 2016.

Την επόμενη χρονιά, 2016-17, ο Όμιλος του Γλαύκου φιλοξένησε 15 ομάδες στο σύνολο, μία περισσότερη από πριν. Στον τελικό βαθμολογικό πίνακα συγκατοίκησε με μια άλλη ομάδα της Αχαΐας, την Αχαγιά '82. Αμφότερες συγκέντρωσαν από 15 νίκες και 13 ήττες και βάσει των μεταξύ τους αποτελεσμάτων κατετάγησαν ο μεν Γλαύκος στην 7η, η δε Αχαγιά στην 8η θέση.«Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (1ος Όμιλος Νότου) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Κορυφαίος σκόρερ της ομάδας και τέταρτος παραγωγικότερος στον Όμιλο, αναδείχθηκε ο Βασίλης Λαμπρόπουλος με 493 πόντους.«Οι σκόρερ της Γ' Εθνικής (2016-17», άρθρο στον ιστότοπο InfoBasket.gr, 23 Μαΐου 2017.

Τον Ιούνιο του 2017, μετά από δέκα χρόνια κοινής πορείας, ο Πολυδωρόπουλος έπαψε να διατηρεί το ρόλο του πρώτου προπονητή του Γλαύκου Πατρών.«Αποχωρεί από τον Γλαύκο ο Πολυδωρόπουλος», άρθρο στον ιστότοπο BasketBlog.gr, 9 Ιουνίου 2017.

Την αγωνιστική περίοδο 2017-18, και με νέο προπονητή το Νίκο Βουρνά,«Ο Νίκος Βουρνάς στο Γλαύκο», άρθρο στον ιστότοπο TheBest.gr, 12 Ιουνίου 2017.«Χωρίζουν οι δρόμοι Γλαύκου και Βουρνά», άρθρο στον ιστότοπο Basketa.gr, 13 Ιουνίου 2018. ο Γλαύκος είχε την καλύτερη πορεία της μέχρι τότε ιστορίας του, συγκατοικώντας στην κορυφή της τελικής κατάταξης του Ομίλου του με τον Οίακα Ναυπλίου. Μειονεκτώντας στα μεταξύ τους παιχνίδια, ο Γλαύκος έχασε τον τίτλο του Πρωταθλητή, εξασφάλισε όμως την άνοδο στη Β' Εθνική Κατηγορία. Ο απολογισμός της κανονικής περιόδου ήταν 22 νίκες και 4 ήττες απέναντι σε 13 αντιπάλους.«Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (1ος Όμιλος Νότου) 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Κορυφαίος σκόρερ της ομάδας και δεύτερος παραγωγικότερος στον Όμιλο, αναδείχθηκε ο Βασίλης Λαμπρόπουλος με 475 πόντους.«Ο Γιώργος Κρασαδάκης αναδείχθηκε top scorer στο πρωτάθλημα της Γ' Εθνικής», άρθρο στον ιστότοπο InfoBasket.gr, 24 Μαΐου 2018.

Το Πρωτάθλημα της Β' Εθνικής Κατηγορίας για τη χρονιά 2018-19 προέβλεπε τη συγκρότηση δύο Ομίλων των 16 ομάδων, με το Γλαύκο να συμμετέχει στην κλήρωση του Ομίλου Νότου. Η απόδοσή του κυμάνθηκε σε χαμηλά επίπεδα με συνέπεια να πετύχει μόνο 9 νίκες σε 30 αγωνιστικές. Στην τελική κατάταξη βρέθηκε στη 15η και προτελευταία θέση με συνέπεια να υποβιβαστεί. Παρατηρήθηκε δε ισοβαθμία του σωματείου με την Ένωση Ιλίου, απέναντι στην οποία μειονεκτούσε βάσει των μεταξύ τους αποτελεσμάτων.«Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Νότου) 2018-2019», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Β' Εθνική (Νότος / 30ή αγωνιστική): Πρωταθλητής ο Οίακας, 4ο το Παγκράτι», άρθρο στον ιστότοπο InfoBasket.gr, 19 Μαΐου 2019. Πρώτος προπονητής της ομάδας ήταν από τον Ιούνιο του 2018 μέχρι το Φεβρουάριο του 2019 ο πρώην καλαθοσφαιριστής Χρήστος Μυριούνης, ενώ για τους επόμενους τρεις μήνες ο Δημήτρης Παπαδόπουλος.«Εποχή Μυριούνη στον Γλαύκο», άρθρο στον ιστότοπο Basketa.gr, 24 Ιουνίου 2018.«Ο Δημήτρης Παπαδόπουλος νέος προπονητής στον Γλαύκο, πιάνει δουλειά σήμερα», άρθρο στον ιστότοπο RadioGamma.gr, 5 Φεβρουαρίου 2019. Την ίδια περίοδο ο Γλαύκος πραγματοποίησε και το παρθενικό του παιχνίδι στο θεσμό του Κυπέλλου Ελλάδος. Αντιμετωπίζοντας στις 15 Σεπτεμβρίου 2018 εκτός έδρας την Ένωση Ιλίου στην πρεμιέρα, γνώρισε την ήττα και τον αποκλεισμό με σκορ 72-64.«Τα αποτελέσματα στο Κύπελλο Ελλάδος», άρθρο στον ιστότοπο AllStarBasket.gr, 15 Σεπτεμβρίου 2018.«Κύπελλο Ελλάδος (Νότος): Εύκολα στην επόμενη φάση Δάφνη και Δούκας, μεγάλη ανατροπή για Μανδραϊκό!», άρθρο στον ιστότοπο SuperBasket.gr, 15 Σεπτεμβρίου 2018.

 Περίοδοι σε εθνικές κατηγορίες  
ΠερίοδοςΚατηγορίαΘέσηΚορυφαίος Σκόρερ ΚΠΚύπελλο2015-16 4Γ' Εθνική 10 - 11-15 - - Σταύρος Κάλλης - --  -  -2016-17 4Γ' Εθνική 7 - 15-13 - - Βασίλης Λαμπρόπουλος - --  -  -2017-18 4Γ' Εθνική 2 - 22-4 - - Βασίλης Λαμπρόπουλος - --  -  -2018-19 3Β' Εθνική 15 - 9-21 - - Νίκος Μοσχοβάκης 1η - Α' Φάσης 1-  -  -2019-20 4Γ' Εθνική 10 - 7-11 - - ? - --  -  -2020-21 4Γ' Εθνική - - Διεκόπη - - - - --  -  -2021-22 4Γ' Εθνική 7 - 7-11 - - ? - --  -  -

 Πρόσωπα 
+Διακεκριμένοι καλαθοσφαιριστέςΕθνΟνοματεπώνυμο  Μιχαήλ-Παναγιώτης Αγγελόπουλος  Γιάννης Αθανασόπουλος  Γιάννης Αναγνωστόπουλος  Γιώργος Αργυρόπουλος  Αντώνης Δαβάνης  Σταύρος Κάλλης  Κυριάκος Καρακωσταντάκης  Βασίλης Λαμπρόπουλος  Δημήτρης Λιούρδης  Σωκράτης Μαναβόπουλος  Νίκος Μοσχοβάκης  Βασίλης Νιφόρας  Παναγιώτης Παπαβασιλόπουλος  Νεκτάριος-Δημήτρης Σερέτης  Θανάσης Χονδρογιάννης
<div style="clear: both">

+ΠροπονητέςΕθνΟνοματεπώνυμοΘητεία  Αλέκος Πολυδωρόπουλος  2007 - Ιουν 2017  Νίκος Βουρνάς  Ιουν 2017 - Ιουν 2018  Χρήστος Μυριούνης  Ιουν 2018 - Φεβρ 2019  Δημήτρης Παπαδόπουλος  Φεβρ 2019 - Μαι 2019  Σπύρος Δεράος  Ιουλ 2019 - Ιουν 2020  Σπύρος Γκοργκόλης  Ιουν 2020 - σήμερα
<div style="clear: both">

 Παραπομπές 

 Εξωτερικοί σύνδεσμοι 

 Α.Ο. Γλαύκος Πατρών, επίσημος ιστότοπος.



 Κλειστό Γυμναστήριο Γλαύκου , πληροφορίες στον ιστότοπο Gipeda.gr.

Κατηγορία:Αθλητικοί σύλλογοι Αχαΐας
Κατηγορία:Ιδρύσεις αθλητικών συλλόγων το 2003
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.Η.
Κατηγορία:Ιδρύσεις ομάδων καλαθοσφαίρισης το 2003